1.pielikums

pie konceptuālā ziņojuma „Par pašreizējo

situāciju meža ugunsdzēsībā Valsts meža

dienestā un priekšlikumi situācijas

risināšanai”

**VMD veiktās investīcijas funkcijas nodrošināšanai**

**no 2010. līdz 2014.gadam.**

5.tabula

2010. gadā VMD meža ugunsdzēsībā ir investējis EUR 1 110 476:

|  |  |
| --- | --- |
| **Līdzekļi neparedzētiem gadījumiem (skatīt 4 tabulu)** | **507 965** |
| Inventārs: | 382 041 |
| Kapitālās iegādes: | 125 924 |
| **Ugunsnovērošanas torņu būvniecība un rekonstrukcija (ELFLA līdzekļi)** | **602 511** |

2011. gadā VMD meža ugunsdzēsībā ir investējis EUR 6 597 350 :

|  |  |
| --- | --- |
| **Līdzekļi neparedzētiem gadījumiem (skatīt 4. tabulu)** | **3 067 712** |
| Inventārs: | 0 |
| Kapitālās iegādes: | 3 067 712 |
| **Pamatbudžets (skatīt 4. tabulu):** | **2 845 744** |
| Inventārs: | 0 |
| Kapitālās iegādes: | 2 845 744 |
| **Globālās navigācijas satelītu sistēmas uztvērēji (ELFLA līdzekļi)** | **495 694** |
| **Ugunsnovērošanas torņu būvniecība un rekonstrukcija (ELFLA līdzekļi)** | **188 200** |

2012. gadā VMD meža ugunsdzēsībā ir investējis EUR 2 983 057:

|  |  |
| --- | --- |
| **Pamatbudžets (skatīt 4. tabulu)** | **2 845 744** |
| Inventārs: | 99 601 |
| Kapitālās iegādes: | 2 746 143 |
| **Ugunsnovērošanas torņu būvniecība un rekonstrukcija (ELFLA līdzekļi)** | **137 313** |

2013.gadā VMD meža ugunsdzēsībā ir investējis EUR 1 401 555 EUR :

|  |  |
| --- | --- |
| **Pamatbudžets (skatīt 4. tabulu)** | **827 187** |
| Preces un pakalpojumi (izņemot degvielu): | 199 202 |
| Kapitālās iegādes: | 627 985 |
| **Ugunsnovērošanas torņu būvniecība un rekonstrukcija (ELFLA līdzekļi)** | **574 368** |

2014.gadā VMD meža ugunsdzēsībā ir investējis EUR 2 402 860:

|  |  |
| --- | --- |
| **Pamatbudžets (skatīt 4. tabulu)** | **850 221** |
| Preces un pakalpojumi (izņemot degvielu): | 178 482 |
| Kapitālās iegādes: | 671 739 |
| **Ugunsnovērošanas torņu būvniecība un rekonstrukcija (ELFLA līdzekļi)** | **1 552 639** |

2010. gadā, ievērojot Ministru kabineta 2010.gada 1.novembra rīkojumu Nr.631 „Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem", no piešķirtā finansējuma tika iegādāts auto aprīkojums ugunsdzēsībai, ūdenssūkņi, motorzāģi, specializētie darba apģērbi, pārnēsājamie smidzinātāji, smago automobiļu riepas, ugunsdzēsības šļūtenes, torņu grādu loki, binokļi u.c.

2011.gadā no piešķirtā finansējuma iegādātas 10 specializētās ugunsdzēsības autocisternas *MB Unimog* un 23 specializētās vieglās kravas apvidus automašīnas *Toyota Hilux*, kas aprīkotas ar ugunsdzēsības iekārtām, kā arī veikts trīs meža ugunsdzēsības funkcijas nodrošināšanai izmantoto ēku remonts. Ievērojot Ministru kabineta 2011. gada 6. jūlija rīkojumu Nr.298 „Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem", no piešķirtā finansējuma tika iegādātas 150 vieglās kravas apvidus automašīnas *Isuzu DMax*.

2012. gadā no piešķirtā finansējuma iegādāts ugunsdzēsības aprīkojums (inventārs) un individuālie aizsardzības līdzekļi, kā arī veikts sešu meža ugunsdzēsības funkcijas nodrošināšanai izmantoto ēku remonts. Ņemot vērā VMD strukturālās reformas, lai nodrošinātu mobilu rīcību, prioritāri bija nodrošināt VMD nodarbinātos, kuri ugunsnedrošajā laikposmā par 90% tiek mobilizēti darbam meža ugunsdzēsībā, ar speciāli aprīkotiem transportlīdzekļiem. Saskaņā ar Zemkopības ministrijas 2012. gada 28.aprīļa kārtību „Kārtība, kādā Valsts meža dienests iegādājas dienesta vieglos automobiļus, kurus paredzēts pārbūvēt atbilstoši speciālām vajadzībām” iegādātas 140 specializētās vieglās automašīnas *Suzuki SX4*. Tāpat iegādāta viena vieglā kravas apvidus automašīna *Isuzu DMax.*

2013. gadā iegādāta viena specializētā ugunsdzēsības autocisterna *MB Unimog.* Iegādātas 29 vieglās apvidus automašīnas un 114 ģeogrāfiskās pozicionēšanas sistēmas (GPS) ar kartēm autotransportlīdzekļos operatīvai nokļūšanai uzraudzības objektos un meža ugunsgrēku vietās. Veikts vienas meža ugunsdzēsības funkcijas nodrošināšanai izmantotās ēkas remonts.

Saistībā ar Latvijas lauku attīstības programmas 2007.–2013. gadam pasākuma “Mežsaimniecības ražošanas potenciāla atjaunošana un preventīvu pasākumu ieviešana” aktivitāti “Meža ugunsdrošības profilaktisko pasākumu ieviešana” no 2010. gada 1. janvāra iegādātas 262globālās navigācijas satelītu sistēmas mērierīces. Īstenojot minētā pasākuma pirmo kārtu, rekonstruēti 40 ugunsnovērošanas torņi, pasākuma otrās kārtas ietvaros uzbūvēti divi jauni ugunsnovērošanas torņi un rekonstruēti 32 ugunsnovērošanas torņi. Pasākuma ceturtajā kārtā noslēguma stadijā ir apstiprinātais projekts par trīs jaunu ugunsnovērošanas torņu būvniecību un 30 ugunsnovērošanas torņu rekonstrukciju.

2014. gadā iegādātas 3 specializētās ugunsdzēsības autocisternas *MB Unimog* Veikts vienas meža ugunsdzēsības funkcijas nodrošināšanai izmantotās ēkas remonts.

Zemkopības ministrs J.Dūklavs

23.07.2015. 15:47

579

V.Freimane

67027253, vija.freimane@zm.gov.lv